  Майя Бывальцева 5-тӥ толсуре Удмуртиын школаын дышетскисьёс понна «ЭТНОэксперт» визьбур шудон ортчоз, туэ нырысьсэ ужрад онлайн амалэн радъяськоз. Со сярысь элькунысь Калыкъёслэн эшъяськон юртсылэн пресс-службаез ивортӥз. Шудонэ 30 команда пыриськиз. Командаын 7-тӥ, 8-тӥ, 9-тӥ но 10-тӥ классын дышетскисьёс луыны быгато (куать муртозь). Радъясьёс кылъёсын но калыкъёслэн йылолъёсын герӟаськем кӧня ке вожвылъяськонъёс дасяло Шудон Zoom платформаын ортчоз. Пыриськисьёслы заданиосты одӥг дыре лэзёзы. Ужрадэ ӧтён командаослэн капитанъёссылы онлайн-викторина кутскемлэсь 10 минутлы азьвыл ыстозы. Шудонлэн валатэтэныз (положениеныз)  рос-прос тодматскыны луоз. «ЭТНОэксперт» визьбур шудонэ пыриськон понна 1-тӥ толсурозь пусйиськыны кулэ.  Тодэ вайытом, 8-11 классъёсын дышетскисьёслэн Юрий Перевощиков нимо визьбур вожвылъяськонлэн нырысетӥ люкетэз туэ озьы ик онлайн амалэн радъяськоз. Тегъёс: Лулчеберет Ижкар Удмуртия вожвылъяськон пиналъёс йӧслыкъёс шудонъёс  